ཉིན་ཞིག་གི་ཕྱི་དྲོ།འབྲོག་པ་བཀྲ་ཤིས་ཕུན་ཚོགས་དང་ཁོའི་བུ་གཉིས་ཕྱུགས་འཚོ་ནས་ཕྱིར་ལོག་པ།སྐྲ་མེད་དབང་ཕྱུག་ཚང་གི་སྒོ་ཁ་ནས་བརྒྱུད་པའི་སྐབས་ལ།གློ་བུར་དུ་དབང་ཕྱུག་གིས།བཀྲ་ཤིས་ཕུན་ཚོགས།ཁྱོད་འདི་ན་ཤོག་དང་ཞེས་འབོད།འབྲོག་པ་སྐྲག་ནས་འདར་སིག་སིག་གིས་ཁོའི་འགྲམ་དུ་སོང་ནས།དཔོན་པོ་ལགས།ང་འབོད་ནས་དོན་དག་ཅི་ཡོད་ཅེས་དྲིས།དབང་ཕྱུག་གིས་ཁང་ཟུར་གྱི་གླང་གཉིས་ལ་མཛུབ་མོ་བཙུགས་ནས།བཀྲ་ཤིས་ཕུན་ཚོགས།ཁྱོད་ནི་འབྲོག་པ་རེད།ཕྱུགས་འཚོ་ཤེས་པ་སྨྲ་ཅི་དགོས།ད་ལྟ་ངས་ཕ་གླང་ཁྱོད་ལ་སྤྲོད།སང་ཉིན་ནས་ཁྱོད་ཀྱིས་ཟླ་བ་གཉིས་འཚོ་རོགས།དུས་འདིའི་བར་དུ།ལྕི་བ་ཁྱོད་ལ་སྦྱིན།ཡིན་ཡང་ཁྱོད་ཀྱིས་ཉིན་རེར་ངེས་པར་དུ་ང་ལ་འོ་མ་ཟོ་བ་གཉིས་སྤྲོད་དགོས་ཟེར།